15 Gotweng fa e le gore o mosha mme o batla go amogelwa ke ditsala tsa gago? Tlhomamisa gore ga o dire dilo tse bangwe ba di dirang ka go tshela botshelo jwa boitimokanyi. Ba itira batho ba ba siameng fa ba na le ba malapa a bone le bakaulengwe le bokgaitsadi, mme gone, ba a fetoga fa ba na le basha ba e seng Basupi le fa ba dirisa Internet. Ba ka nna ba bo ba bua puo e e leswe, ba apara ka tsela e e sa siamang, ba reetsa mmino o o leswe, ba dirisa diokobatsi kgotsa bojalwa ka tsela e e sa siamang, ba ratana mo sephiring kgotsa ba dira dilo tse di maswe go feta tseo. Ke baitimokanyi ka gonne ba aketsa batsadi, Bakeresetemmogo le bone le Modimo. (Pes. 26:4, 5) Jehofa o a itse fa re ‘mo tlotla ka dipounama tsa rona, mme dipelo tsa rona tsone di katogetse kgakala le ene.’ (Mar. 7:6) Go tla bo go le botoka gore re latele kgakololo eno ya Baebele: “A pelo ya gago e se ka ya tswela baleofi pelo, mme o boife Jehofa letsatsi lotlhe.”—Dia. 23:17.*